Dell Studio

Dell Studio on bränd, mis koosneb tavatarbijale mõeldud süle- ja lauaarvutitest. Studio seeria paigutatakse Inspironi ning XPS seeria vahele. Inspironi seeriast erinevad nad selle poolest, et Studio pakub slot-load opitilist draivi, meediaklahve, rohkem võimalusi oma arvuti disainimiseks, kiiremaid protsessoreid, HDMI- ja eSATA-porte, LED-taustvalgustusega ekraane ning taustvalgustusega klaviatuure.

Kui Studio seeriat hakati välja andma, pakuti alguses vaid kolme mudelit: Studio 15, Studio 17, mis nimetati ekraani suuruse järgi tollides, ja Studio Hybridi, mis sai nime selle järgi, et lauaarvutis kasutati sülearvuti komponente, et teha valmis suhteliselt väike lauaarvuti. Kui tellida arvuti internetist, saab valida ka erinevate värvilahenduste, disanide ja muude funktsioonide vahel. Osades maades on isegi võimalus lisada sõrmejäljeluger.

29. juulil 2008 tutvustas Dell oma Studio Hybrid personaalarvutit, mis on kokku pandud sülearvuti komponentidest, see personaalarvuti kasutab samasugust slot-load optilist draivi nagu Studio sülearvutid, neil on piisavalt erinevaid porte, nagu oodatakse tavaliselt lauaarvutilt.

24. septembril 2009 hakkas Dell ka sülearvutites pakkuma Core i7 protsessorit, odavamates sülearvutites jäid endiselt kasutusele Pentium Dual-Core ja Core 2 Duo protsessorid.

18. juuni 2010 keskööl lõpetas Dell Studio Hybridi müümise.

Alates 2011. aasta maist lõpetati Studio seeria tootmine (Studio XPS ja lauaarvutite tootmist ei lõpetatud).

Sülearvutid

Studio 14
14-tollise ekraaniga sülearvuti.

Studio 1450: kasutab Intel Pentiumi või Core 2 Duo protsessorit, DDR3-muutmälu ning standardset integreeritud videokaarti, GMA X4500MHD.
Studio 1457: kasutab Intel Core i7 neljatuumalist protsessorit, DDR3-muutmälu ja standardset ATI Mobility videokaarti, Radeon HD 4530.
Studio 1458: kasutab Intel Core i3, i5 või i7 protsessorit, DDR3-muutmälu ja standardset Intel HD või Ati Mobility Radeon HD 4530 või 5450 videokaarti.

Studio 14z
14-tollise ekraaniga sülearvuti

Kasutab kas Intel Pentium T4200 (2.0 GHz / 800 MHz FSB /1 MB vahemälu), Intel Core 2 T6400 (2,0 GHz / 800 MHz FSB / 2 MB vahemälu), Intel Core 2 P8600 (2,4 GHz / 1066 MHz FSB / 3 MB vahemälu) või Intel Core 2 T9550 (2,66 GHz / 1066 MHz FSB / 6 MB vahemälu) protsessorit, NVIDIA GeForce 9400M G videokaarti ja DDR3-muutmälu. Studio 14z-l puudub optiline draiv, mis võib põhjustada ebameeldivusi.

Studio 15
 
Dell Studio 15 on tavakasutajale mõeldud sülearvutite seeria. Aastate vältel on tekkinud palju valikuvariante alates madalama klassi Pentium Dual Core kuni Quad Core i7 protsessorite vahel. Viimasena tekkis variant lisada sülearvutisse ATI Mobility Radeon 5470 1 GB videokaart.

Üldiselt 1530 seeriast: 1530 seeria sülearvutid tulid algul välja koos puutetundlike meedia- ja CD-plaadi väljastamise nupuga, slot-loading DVD-draiviga ning ka juurdeostetava sõrmejäljelugeriga. Mõlemad, nii puutetundlikud nupud kui ka sõrmejäljeluger, eemaldati hilisematest seeriatest. Sõrmejäljeluger asendati veebikaameraga, mis suutis tuvastada isiku näo, et kasutaja saaks ilma parooli sisestamata arvutisse sisse logida.

Studio 1535: kasutab kas Intel Centrino, Pentium või Core 2 Duo protsessorit, 800 MHz DDR2-muutmälu ja ATI 3450 256MB videokaarti.
Studio 1536: kasutab AMD Turioni X2 protsessorit, 800 MHz DDR2-muutmälu ja ATI 3450 256 MB videokaarti.
Studio 1537: pakub erinevaid uuendusi võrreldes varasemate seeriatega, sealhulgas 4 GB muutmälu, kiiremat Intel Core 2 Duo protsessorit, integreeritud Bluetoothi, eraldi AMD 256 MB videokaarti ja kahemegapikslist veebikaamerat (näotuvastusega).
Studio 1555: kasutab uuemat Core 2 Duo ja Pentiumi protsessorit, 800 MHz DDR2-muutmälu ja ATI Radeon 4570 256 MB, 512 MB või eraldi mäluga videokaarti.
Studio 1557: kasutab Intel Core i7 neljatuumalist protsessorit, 1066 MHz või 1333 MHz DDR3-muutmälu, ATI Radeon 4570 512 MB videokaarti.
Studio 1558: kasutab Intel Core i3, i5 või i7 protsessorit, 1066 MHz DDR3-muutmälu ning kas ATI Radeon 4570 512 MB või ATI Radeon 5470 1 GB GDDR5-videokaarti.
Studio 1569: kasutab Intel Core i5 430m 2.26 GHz (2.53 GHz turbo) protsessorit, 4 GB 1066 MHz DDR3-muutmälu, integreeritud või eraldi ATI Radeon 4570 512 MB videokaarti.

Studio 17

17,3-tollise ekraaniga sülearvuti

Studio 1735: kasutab alates Intel Pentium Dual Core'ist Intel Core 2 Duo protsessorit, DDR2-muutmälu, videokaardiks üldiselt kas Intel Graphics Accelerator 4500 MHD või tippmudelil ATI Mobility Radeon HD 3650 256 MB.
Studio 1736: kasutab AMD Turion 64 protsessorit.
Studio 1737: kasutab teise generatsiooni Intel Core 2 Duo protsessorit, DDR2-muutmälu, videokaardiks üldiselt Intel Graphics Accelerator 4500MHD. 
Studio 1745/47: kasutavad kas Intel Core i3, i5 või i7 protsessorit, kuni 8 GB DDR3 1333 MHz muutmälu, videokaart on üldiselt kas ATI Mobility Radeon 4570 DDR3 512 MB või ATI Mobility Radeon 4650 DDR3 1 GB.
Studio 1749: kasutab kas Intel Core i3 või Intel Core i5 protsessorit, kuni 8 GB DDR3 1333 MHz muutmälu, ATI Mobility Radeon HD 4650 1 GB videokaarti.
Studio 17 Touch: eriline, kuna on puutetundliku ekraaniga.

Studio XPS 13

13,3-tollise ekraaniga sülearvutil on DDR3-muutmälu ja Intel Core 2 Duo protsessor. Kui see mudel välja anti, tunnustati seda kohe kui selle aja parimat sülearvutit, mis pakub oma klassi tipptehnoloogiat, -disaini ja -võimsust. Kõik selle atribuudid ning laialdane edu tegi selle kõik veel hämmastavamaks, kui mitte kahtlust äratavamaks, kui Dell järsku lõpetas XPS 13 mudeli tootmise vähem kui aasta pärast väljaandmist. Ootama ei pidanud kaua, peatselt hakkasid ilmuma vead, mis on põhjustatud sellest, et Delli disanerid üritasid panna liiga palju ühte väiksesse 13-tollisesse mudelisse. Nii väikeste sülearvutite puhul tuleb teha ohverdusi, kuid Dell seda ei teinud. Kõige tüüpilisemaks veaks oli ülekuumenemine ventilaatori ja videokaardi juures, kus soojus levis ka ekraani allossa ning klaviatuuri all olevasse ossa, kus kasutaja käsi toetab. Peale selle tekkis ka veel suurem problem slot-load optilise draiviga. Optiline draiv lihtsalt ei mahtunud korralikult 13-tollisesse kesta ja hakkas probleeme põhjustama. Praegu asendab XPS 13 seeriat XPS 16.

Studio XPS 16

Suurem versioon Studio XPS 13-st (16-tolline ekraan). Sülearvuti, Intel Core i7 neljatuumalise protsessoriga, koos Blu-Ray-optilise draiviga. Sellel sülearvutil on RGBLED 1080p full HD ekraan (resolutsiooniga 1920x1080p), mida peetakse kõige paremaks ekraaniks üldse sülearvutite turul. Sellel sülearvutil on ka võimalus valida kahe videokaardi vahel: ATI Mobility Radeon HD 4670 1GB või Radeon HD 5730 1GB.

Lauaarvutid

Studio Hybrid
Väike lauaarvuti, mis sarnaneb HP Pavilion Slimline'i ja Apple Mac Mini seeriaga. Studio Hybrid on Delli kõige energiasäästlikum lauaarvuti. Nime on ta saanud selle järgi, et kasutab Inteli protsessoreid, mis on mõeldud sülearvutitele, samas on alles jäänud kõik lauaarvuti funktsioonid.

Studio and Studio Slim
Kasutab samasugust korpuse stiili nagu Dell Inspiron 530 ja 530s, Studio ja Studio Slim on mõeldud kasutajaskonnale, kes on huvitatud multimeediast.

Studio XPS Desktop
Ühendades Studio disaini ja XPS seeria jõudluse, on saadud Studio XPS lauaarvuti, mida saab nimetada täieõiguslikuks multimeediakeskuseks.

Studio One 1909 (Studio One 19)
Studio One 19: lauaarvuti, kus kõik komponendid asuvad kuvaris; anti välja 28. aprillil 2009 USA-s. Disaini poolest meenutab ta Delli SX2210 21,5-tollist LCD-kuvarit. Arvutit ostes saab valida ka viie värvilahenduse ning tavalise või puutetundliku ekraani vahel.

Spetsifikatsioonid

Probleemid
Studio 15-l (vanematel 1535–1537 mudelitel) ja 17-l (1735–1737 mudelitel) oli probleeme puutetundlike nuppudega. Arvuti sisselülitamisel tekkis probleem, kus CD väljastamise nupp või start nupp Dell MediaDirect-i jaoks jäid mitmeks minutiks põlema, tehes kõik ülejäänud nupud kasutuks. Meedia paneeli jaoks tehti valmis firmware uuendus, mis ka parandas selle probleemi. Uuenduse võib leida Delli kommuuni foorumist. Leidus ka alternatiivne lahendus probleemile: sülearvuti tuli välja lülitada, eemaldada aku ning hoida käivitusnuppu 30 sekundit all. See tegi kindlaks selle, et kogu elekter süsteemist on kadunud.

Osad kasutajad on kurtnud graafiliste probleemide üle seoses Studio 1555 ja Studio 1557 sülearvutitega, mis hiljem parandati draiveriuuendusega.

Vahel on tekkinud probleeme optilise draiviga: sülearvuti ei tuvasta tühja plaati või ei kirjuta korralikult. Osadel isegi ei võta draiv plaate vastu. Sellele probleemile ei ole veel lahendust.

Studio 1557 sülearvuti kipub üle kuumenema, mis on seotud 3D-videograafikaga mängudega või teiste 3D-rakendustega. Probleemi saab leevendada, kui laadida alla viimased ATI Catalyst draiverid ja BIOS-i uuenduse, kuid täiesti lahti sellest siiski ei saa.

Levinud on probleem, et Studio 1557 sülearvuti jookseb käivitamisel kokku või ei saa ühendust kõvakettaga. Kindlat põhjust ei teata ja Dell lahendust ei paku. Üldiselt seostatakse seda ka ülekuumenemisega või tarkvaralise-riistvaralise veaga seoses ST Microelectronics Accelerometer-ga, mis peaks kõvaketast kaitsma, kui sülearvuti juhtub maha kukkuma. Üks lahendus, kuidas seda viga vältida, on ST Microelectronicsi draiverite eemaldamine, mis samas eemaldab kaitse, kui sülearvuti peaks maha kukkuma. Samas vähendab ka seda riski, see, kui kasutajal on BIOS-i viimane versioon peal (9. versioon, september 2011). Kui juba selline probleem tekib, on hilja draivereid eemaldada ja BIOS-i uuendada, aitab vaid kõvaketta väljavahetamine. Delli on palju kritiseeritud selliste vigade tõttu, et firma ei võta seda tõsiselt, teised samas kurdavad, et parandusaeg kaks nädalat on liiga pikk ja et nende parandamise meetod seisneb selles, et vana kõvaketas asendatakse lihtsalt uuega ja saadetakse "korras" sülearvuti koos katkise, algse kõvakettaga, tagasi.

Viited

Välislingid
 Studio sülearvutid Dell.com-is
 Studio Hybrid lauaarvutid Dell.com-is

Kaubamärgid
Ameerika Ühendriikide majandus